section_heading: Sheraton Zagreb Hotel
paragraph_text: Smješten u središtu Zagreba, Sheraton Zagreb Hotel, prvi hotel u samostalnoj Republici Hrvatskoj s 5*, prema novim kriterijima kategorizacije (otvoren 1995.) u neposrednoj je blizini glavnih zagrebačkih znamenitosti. U potpunosti obnovljen 2015., Sheraton Zagreb Hotel raspolaže s 306 luksuzno uređenih soba i apartmana, dva restorana (Kralj Tomislav i Fontana) te dva bara (Imperial Cafe i Piano Bar) i moderno opremljenim Wellness centrom. Najveća dvorana hotela je Velika dvorana, koja je ugostila brojne međunarodne i regionalne konferencije i okupljanja gospodarske elite. Prostrane i raskošne sobe, 13 multifunkcionalnih kongresnih dvorana koje su ugostile brojne svjetske konferencije i summite, business centar, vrhunska kuhinja i brojne delicije, wellness centar s prostranim bazenom samo su neke od značajki koje čine ovaj hotel omiljenim odredištem stranih i domaćih turista.